സെമി എലിവേറ്റഡ് പാത അശാസ്ത്രീയം: സംയുക്ത സമിതി യോഗം നാളെ രാമങ്കരി: എസി റോഡ് നിര്മാണത്തിന്റെ ഭാഗമായി മങ്കൊന്പ്, പണ്ടാരക്കളം ഉള്പ്പെടെ അഞ്ചിടങ്ങളില് 1.75 കിലോമീറ്റര് ദൂരത്തില് നിര്മിക്കുന്ന സെമി എലിവേറ്റഡ് ഹൈവേ അശാസ്ത്രീയമാണെന്നു വിശദീകരിക്കുന്നതിനും കോസ്വേകളും കലുങ്കുകളും വെള്ളം ഒഴുകുന്നതരത്തില് നിര്മിക്കണമെന്ന് ആവശ്യപ്പെട്ടും കുട്ടനാട് സംയുക്ത സമിതി, സാമുദായിക ഐക്യവേദി എന്നിവരുള്പ്പെടെ വിവിധ സംഘടനകളുടെ യോഗം നാളെ നടക്കും. രാവിലെ 11ന് രാമങ്കരി എസ്എന്ഡിപി ഹാളിലാണ് യോഗം ചേരുന്നത്. യോഗത്തില് സര്ക്കാരിനു സമര്പ്പിക്കുന്നതിനുള്ള വിവിധ നിവേദനങ്ങള് തയാറാക്കും. എസി റോഡ് പൂര്ണമായും എലിവേറ്റഡ് പാതയാക്കണമെന്നും യോഗം ആവശ്യപ്പെടും. വിഷയത്തില് സര്ക്കാരിന്റെ ഭാഗത്തുനിന്നും ഉചിതമായ തീരുമാനങ്ങള് സ്വീകരിക്കുന്നില്ലെങ്കില് സ്വാതന്ത്ര്യ ദിനത്തില് വിപുലമായ യോഗം ചേര്ന്ന് സമര പ്രഖ്യാപനം നടത്തുമെന്നും സംയുക്ത സമിതി ഭാരവാഹികള് പറഞ്ഞു.